  Виталий Пронин Выль арез шулдыр но дэмен пусъён, выль мылкыд пыӵатон вылысь быдэс Россиын ортче «Ойдо юмшалом!» фестиваль. Бордаз итӥськиз Удмуртия но.Фестивале пырисько вань городъёс но ёрос центръёс, кытын 2017-тӥ арын азбаръёсты тупатъян проект быдэсмиз. Озьы та нуналъёсы фестиваль выльдэм скверъёсын, паркъёсын но азбаръёсын ӧръяськыны ӧдъяз ни. Озьы Сарапулын 15-тӥ декабре тол кырӟанъёсын, мастер-классъёсын марафон усьтӥськиз. Со котькуд пятницае 9-тӥ мартозь ортчылоз. Воткинскын Выль арез пумитаны медо набережноязы лымылэсь лэсьтэм арт-объектъёсын. Ижысь Гогольлэн бульвараз хороводъёс, конкурсъёс, концертъёс радъясько. Нош Ува шорын, «Ошмесо шаер» скверын, 16-тӥ декабре 15 часын устозэ Тол бабаез но Лымы нылэз быръёзы. Тол бубаослэсь парадзэс татын 3-тӥ арзэ ортчыто ни.- Ёросысьтымы предприятиосысь мыло-кыдо адямиос Тол песятайлэсь дӥсьсэ но шедьтӥзы ни, кырӟан но, конкурсъёс но малпазы ни. 7 Тол бабай конкурсэ пыриськыны ӧдъя. Огез но артист ӧвӧл, но ваньзылэн калыкез шулдыртыны мылкыдзы бадӟым. Котькудӥзлы кӧня ке минут сётӥськоз нылпиосын шудонъёс ортчытыны. Пиналъёс ик быръёзы устозэ Тол бубаез. Со ик ёросысь нылпи больницаостӥ Выль арен ӟечкыласа ортчоз, - шуэ ёросысь клубъёсын кивалтӥсь Игорь Рябов.Елена Сараматова  